Aalborg Stiftstidende, 1837-12-16
Den kgl. Direction for Stutterivæsenet og Veterinairskolen, har under 30te Nybr. ladet udgaae følgende Opfordring : Docent ved Veterinairskolen, Dr. med. Bendz, hvem Opsynet med denne Læreanstalts Museum er overdraget, har gjort Directionen for Stutterivæsenet og Veterinairskolen opmærksom paa, at bemeldte Museum, for saavidt muligt at kunne svare til de Fordringer, som knytte sig til Videnskabens bestandige Fremskriden, behøver i flere Retninger et Materiale, som ikke lader sig tilveiebringe ved selve Skolen, men fornemmeligen maa søges ved Hjælp af Private. Herunder hører i Særdeleshed Alt, hvad der angaaer Udviklingen af de større Huusdyr fra Undfangelsen til Fødselen og igjennem de forskjellige Aldere, Racerne samt Misdannelserne og de Forandringer, som Organerne kunne undergaae i de forskjellige Slags Sygdomme. Directionen har derfor troet at burde anmode samtlige Dyrlæger og Landmænd i Danmark og Hertugdommerne om, efter bedste Evne at bidrage til, at Veterinairskolens Museum kunde blive et Samlingspunct for alt det, der vilde være af Vigtighed for fremtidige videnskabelige Undersøgelser og Arbeider, og til den Ende at burde opfordre dem til at indsende til Veterinairskolen det, som maatte forekomme dem passende til Opbevaring i Sammes Museum. Forsaavidt Jndsendinger ifølge heraf maatte finde Sted, maatte det imidlertid behageligen iagttages, at de Dele, der vilde tabe deres Værd ved Jndtørring, forsendes i Spiritus (Brændeviin), ligesom og, for at give Præparaterne Jnteresse i videnskabelig Henseende, at de fornødne Oplysninger tilligemed en Sygehistorie, hvis de angaae et Sygdomstilfælde, saavidt muligt blive meddeelte. Jøvrigt er det en Selvfølge, at de Omkostninger, som maatte være forbundne med saadanne Præparaters Forsendelse, ville blive Vedkommende godtgjorte. Det tilføies, at der jævnligen skal foranstaltes trykt en Beskrivelse over den Tilvært, som Museet paa foranførte Maade maatte erholde. Ved Nakskov Bytingsrets Dom af 4de Ds. er Komd. C. Fogh deraf Byen for nogle af ham i Kjøbenhavnsposten, og Lollandsposten, imod Justitsraad, Birkedommer Pontoppidan indrykkede fornærmelige beskyldninger, dømt til at bøde sine 3 Mk. infameerte Bøder og desuden 3 Gange 10 Lod Sølv til Deeling efter Loven samt derhos hensættes i Fængsel paa Vand og Brød i 14 Gange 5 Dage. For sin under Sagens Behandling brugte høist utilbørlige Skrivemaade bør han bøde 20 Rbd. Sv. til Nakskov Kjøbstads Fattigkasse og ligesaa meget til Justitskassen. De af ham mod Justitsraad Pontoppidan brugte Udladelser og Sigtelser ere mortificerede. J Retningen mod Bramstedt fra Neumünster har, ifølge Kieler Correspondensblatt, staaet den første ordentlige Skjærmydsel imellem Toldvæsenet og Smuglerne. Toldassistenten mistede en Hest, som blev skudt, og saarede den ene Karl, af hvem Blodet kunde spores. Ved Mod og Dristighed indhentede han omsider den mistænkte Fragtvogn (hvorfra Foer manden flygtede, igjen og meldte Sagen for Amtshuset. Sagen bliver nøie og alvorlig undersøgt, men hidtil er kun Lidet eller Jntet opdaget. - Det er et sørgeligt Beviis paa den demoraliserede Tilstand af Toldbestyrelsen, at Smuglerne vove at ledsage Fragterne med bevæbnede Banditer, i den bestemte Hensigt, at indsmugle Varerne. Men Sagen selv viser Nødvendigheden at forskaffe Toldpersonalet en Respect bydende Stilling, og, saalænge den offentlige Mening endnu saa høilig er stemt til Fordeel for Smuglerne, at stille en større physisk Magt til Toldvæsenets Disposition, og som saadan foreslaaes et Slags Gensdarmer. Kunde vore Militaire, der ligge saa stille og rolige i deres Garnisoner, ikke her passende komme til et Slags Virksomhed, som maatte vorde Landet til Gavn og den Militaire selv til Adspredelses Idet Hr. Procurator N. A. Holm i en Afhandling i den Berlingske Tidende Nr. 287 og følgende Nr., foranlei diget ved Hr. Kammerraad Drewsens Yttringer i Folkebladet Nr. 40, skjelmer imellem hvad en afbrændt assureret Bygning kan have kostet i Fortiden at opføre - hvad den kan koste i Nutiden at opføre og hvad den før Afbrændelsen efter sin Beskaffenhed kan være værd, formener han, at denne sidste Taxationsmaade leder til den ene rigtige Norm Hr. Kammerraaden er derimod af den Mening: at den bør vurderes til det, den vilde koste at gjenopbygge, om den afbrændte, men som Hr. Holm ikkun vil inddrømme, forsaavidt at der tales om at taxere en ny, eller ligesaa god som ny, ikke nogen gammel Bygning som har tabt i sin Værd, J Kiel vil med det Første udkomme en tysk Oversættelse af den danske Kongelov, med en historisk Jndledning. Udgivelsen af denne mærkværdige Statsgrundlov i det tysk Sprog synes for Tiden saa meget mere passende, som tyske Publicister paa den senere Tid have yttret flere forkeerte Anskuelser om samme.